URDHËR
Nr. 23, datë 8.1.2018

PËR MIRATIMIN E RREGULLORES “PËR ORGANIZIMIN DHE FUNKSIONIMIN E STRUKTURAVE 
TË SIGURISË PORTUALE NË SHA PORTI DETAR SHËNGJIN”

Në mbështetje të nenit 102, pika 4, të Kushtetutës së Republikës së Shqipërisë; të nenit 401, germa “b”, të ligjit nr. 9251, datë 8.7.2004, “Kodi Detar i Republikës së Shqipërisë”, të ndryshuar; të ligjit nr. 9213, datë 1.4.2004, “Për aderimin e Republikës së Shqipërisë në Konventën Ndërkombëtare Detare, “Për shpëtimin e jetës në det (SOLAS), 1947””, dhe të nenit 5, pika “b”, të ligjit nr. 168/2013, datë 31.10.2013, “Për sigurinë në anije dhe në porte”, 

URDHËROJ:
 
1. Miratimin e rregullores “Për organizimin dhe funksionimin e strukturave të sigurisë portuale në sh.a. Porti Detar Shëngjin”, sipas tekstit bashkëlidhur këtij urdhri.
2. Ngarkohet sh.a. Porti Detar Shëngjin për zbatimin e këtij urdhri. 
3. Ngarkohet Autoriteti Shtetëror i Sigurisë Portuale për monitorimin e zbatimit të këtij urdhri. 
4. Urdhri nr. 10, datë 13.3.2007, “Për organizimin dhe funksionimin e strukturave të sigurisë portuale në sh.a. Porti Detar Shëngjin”, shfuqizohet.
Ky urdhër hyn në fuqi menjëherë dhe botohet në Fletoren Zyrtare.

